CELEX: 32014D0703
Language: hr
Date: 2014-10-08 00:00:00
Title: 2014/703/EU: Provedbena odluka Komisije оd 8. listopada 2014. o izmjeni priloga I. i II. Odluci 2004/558/EZ u pogledu odobravanja programa kontrole iskorjenjivanja zaraznoga goveđeg rinotraheitisa u Belgiji i statusa područja slobodnoga od zaraznoga goveđeg rinotraheitisa saveznoj državi Thüringen u Njemačkoj (priopćeno pod brojem dokumenta C(2014) 7113)  Tekst značajan za EGP

10.10.2014   
            
            
               HR
            
            
               Službeni list Europske unije
            
            
               L 294/43
            
         PROVEDBENA ODLUKA KOMISIJE
   оd 8. listopada 2014.
   o izmjeni priloga I. i II. Odluci 2004/558/EZ u pogledu odobravanja programa kontrole iskorjenjivanja zaraznoga goveđeg rinotraheitisa u Belgiji i statusa područja slobodnoga od zaraznoga goveđeg rinotraheitisa saveznoj državi Thüringen u Njemačkoj
   
      
         (priopćeno pod brojem dokumenta C(2014) 7113)
      
   
   (Tekst značajan za EGP)
   
      (2014/703/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 9. stavak 2. i članak 10. stavak 2.,
   budući da:
   
               (1)
            
            
               Direktivom 64/432/EEZ utvrđena su pravila trgovine govedima unutar Unije. U skladu s člankom 9. te Direktive država članica koja ima obvezan nacionalni program kontrole za neku od zaraznih bolesti navedenih na popisu u Prilogu E dijelu II. može Komisiji podnijeti program na odobravanje. Na tom je popisu naveden i zarazni goveđi rinotraheitis. Zarazni goveđi rinotraheitis opis je najočitijih kliničkih znakova infekcije goveđim herpes virusom tipa 1 (GHV1).
            
         
               (2)
            
            
               Člankom 9. Direktive 64/432/EEZ utvrđena je i definicija dodatnih jamstava koja bi mogla biti potrebna u trgovini unutar Unije.
            
         
               (3)
            
            
               Osim toga, u skladu s člankom 10. Direktive 64/432/EEZ kada država članica smatra da je njezino područje ili dio njezinog područja slobodan od jedne od bolesti navedenih u Prilogu E dijelu II. toj Direktivi, dužna je Komisiji dostaviti odgovarajuću popratnu dokumentaciju. Tim je člankom utvrđena i definicija dodatnih jamstava koja se mogu zahtijevati u trgovini unutar Unije.
            
         
               (4)
            
            
               Odlukom Komisije 2004/558/EZ (2) odobreni su programi za kontrolu i iskorjenjivanje GHV1 koje su predstavile države članice navedene u Prilogu I. toj Odluci za regije navedene u tom Prilogu te na koje se primjenjuju dodatna jamstva u skladu s člankom 9. Direktive 64/432/EEZ.
            
         
               (5)
            
            
               Osim toga, u Prilogu II. Odluci 2004/558/EZ navedene su regije država članica koje se smatraju slobodnima od GHV1 i za koje se primjenjuju dodatna jamstva u skladu s člankom 10. Direktive 64/432/EEZ.
            
         
               (6)
            
            
               Belgija je Komisiji podnijela program u cilju iskorjenjivanja GHV1 na cijelom državnom području. Taj je program u skladu s kriterijima iz članka 9. stavka 1. Direktive 64/432/EEZ. Programom se predviđaju i pravila za kretanje goveda unutar države koja su jednaka pravilima koja su se prethodno primjenjivala u određenim državama članicama ili njihovim regijama i s pomoću kojih se u tim državama članicama ili regijama uspjelo iskorijeniti tu bolest.
               Potrebno je odobriti program koji je dostavila Belgija i dodatna jamstva dostavljena u skladu s člankom 9. Direktive 64/432/EEZ.
            
         
               (7)
            
            
               Prilog I. Odluci 2004/558/EZ potrebno je stoga izmijeniti na odgovarajući način.
            
         
               (8)
            
            
               U Prilogu I. Odluci 2004/558/EZ trenutačno su navedene sve regije Njemačke osim savezne države Bavarske. Savezna država Bavarska slobodna je od GHV1 te je stoga navedena u Prilogu II. toj Odluci.
            
         
               (9)
            
            
               Njemačka je sada Komisiji dostavila popratnu dokumentaciju na temelju koje se savezna država Thüringen može smatrati slobodnom od GHV1 i mogu se primjenjivati dodatna jamstva u skladu s člankom 10. Direktive 64/432/EEZ.
               Na temelju ocjene popratne dokumentacije koju je dostavila ta država članica savezna država Thüringen ne bi trebala biti navedena u Prilogu I. Odluci 2004/558/EZ, već je umjesto toga treba navesti u Prilogu II. toj Odluci te je u skladu s člankom 10. Direktive 64/432/EEZ potrebno proširiti primjenu dodatnih jamstava i na tu saveznu državu.
            
         
               (10)
            
            
               Prilog II. Odluci 2004/558/EZ treba stoga na odgovarajući način izmijeniti.
            
         
               (11)
            
            
               Odluku 2004/558/EZ treba stoga na odgovarajući način izmijeniti.
            
         
               (12)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Prilozi I. i II. Odluci 2004/558/EZ zamjenjuju se tekstom iz Priloga ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 8. listopada 2014.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL 121, 29.7.1964., str. 1977/64.
   
   
      (2)  Odluka Komisije 2004/558/EZ od 15. srpnja 2004. o provedbi Direktive Vijeća 64/432/EEZ u odnosu na dodatna jamstva za trgovinu govedima unutar Zajednice u pogledu zaraznoga goveđeg rinotraheitisa i odobrenju programa iskorjenjivanja koji su predstavile određene države članice (SL L 249, 23.7.2004., str. 20.).
   
      PRILOG
      Prilozi I. i II. Odluci 2004/558/EZ zamjenjuje se sljedećim:
      „
            PRILOG I.
            
                        Države članice
                     
                     
                        Regije država članica na koje se primjenjuju dodatna jamstva za zarazni goveđi rinotraheitis u skladu s člankom 9. Direktive 64/432/EEZ
                     
                  
                        Belgija
                     
                     
                        Sve regije
                     
                  
                        Češka
                     
                     
                        Sve regije
                     
                  
                        Njemačka
                     
                     
                        Sve regije osim savezne države Bavarske i savezne države Thüringen
                     
                  
                        Italija
                     
                     
                        Regija Friuli-Venezia Giulia
                        Regija Valle d'Aosta
                        Autonomna pokrajina Trento
                     
                  
         
            PRILOG II.
            
                        Države članice
                     
                     
                        Regije država članica na koje se primjenjuju dodatna jamstva za zarazni goveđi rinotraheitis u skladu s člankom 10. Direktive 64/432/EEZ
                     
                  
                        Danska
                     
                     
                        Sve regije
                     
                  
                        Njemačka
                     
                     
                        Savezna država Bavarska
                        Savezna država Thüringen
                     
                  
                        Italija
                     
                     
                        Autonomna pokrajina Bolzano
                     
                  
                        Austrija
                     
                     
                        Sve regije
                     
                  
                        Finska
                     
                     
                        Sve regije
                     
                  
                        Švedska
                     
                     
                        Sve regije
                     
                  ”